Diari Oficial de la Generalitat Valenciana


Sumari del DOGV 4360, del 18-10-2002 (2002/11821)

Extracte de la Resolució Rectoral número 871/2002, de remissió i citació dels interessats en el recurs contenciós administratiu número 311/2002.
------------------------------------------------------------------------------------------------------------------------------------------------

### Dades del document

Número de DOGV
:   4360

Data del DOGV
:   18-10-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/11416


Organisme emissor
:   Universitat Miguel Hernández d'Elx

Tipus de document
:   Extracte

Extracte de la Resolució Rectoral número 871/2002, de remissió i citació dels interessats en el recurs contenciós administratiu número 311/2002. [2002/F11242]
  
Vista la citació formulada pel Jutjat Contenciós Administratiu número 1 d'Elx, per mitjà de la Provisió de 19 de setembre de 2002, en el recurs contenciós administratiu procediment ordinari número 311/2002, interposat per l'Associació Lliure de Membres de la Universitat Miguel Hernández d'Elx, contra el Reglament de Règim Intern de la Facultat de Medicina, aprovat en la Comissió Gestora de data 16 de juliol de 2002, així com contra la convocatòria d'elecció per a membres de la Junta de la Facultat de Medicina, del tenor literal següent:
  
«... Es té per interposat recurs contenciós administratiu per..., en la representació que té de la part demandant de l'Associació Lliure de Membres de la Universitat Miguel Hernández, contra la Universitat Miguel Hernández, i en virtut d'este reclameu l'expedient administratiu... dins del termini màxim i improrrogable de 20 dies, amb advertiment d'imposició de multes...
  
De conformitat amb el que s'establix en l'article 49 de la Llei Jurisdiccional, dirigiu ofici a l'administració demandada, alhora de reclamar l'expedient, perquè procedisca a notificar la resolució en què s'acorde la remissió a este jutjat i citar els interessats en l'expedient administratiu perquè es puguen personar en les actuacions en el termini de nou dies si els convé segons dret...
  
... formeu peça separada per a la subscripció de les mesures cautelars sol·licitades, amb testimoni de la present resolució i de l'escrit presentat...
  
contra esta resolució es pot interposar recurs de súplica davant d'este jutjat en el termini de cinc dies».
  
Vistos els articles 48 i 49 de la Llei Reguladora de la Jurisdicció Contenciosa Administrativa, de 13 de juliol de 1998, resolc:
  
Tenir per citada esta administració en el recurs ordinari número 311/2002.
  
Notificar als possibles interessats, si n'hi ha, mitjançant la inserció en el Diari Oficial de la Generalitat Valenciana, l'extracte de la present resolució, i comunicar-los la iniciació del recurs contenciós administratiu, i citar-los perquè es puguen personar en el termini de nou dies des de la publicació, en les actuacions de recurs contenciós administratiu número 311/2002, com a demandats, si els convé segons dret en la forma establida en l'article 78 de la Llei Reguladora de la Jurisdicció Contenciosa Administrativa. D'esta citació es deixarà constància en l'expedient.